stanford-oval/wikipedia huggingface dataset:
אכילת דג בשבת
מקור

הסיבה המקורית למנהג בקהילות יהודיות רבות לאכול דג בשבת, היא מדין עונג שבת, וכפי שנכתב בגמרא:
במה מענגו? רב יהודה בריה דרב שמואל בר שילת משמיה דרב אמר בתבשיל של תרדין ודגים גדולים וראשי שומין
דברים אלו מלמדים על אכילת דגים מדין עונג שבת ואינה רואה בדגים עניין סגולי מיוחד.
בהמשך הגמרא מספרת על יוסף מוקיר שבת שהיה רגיל לקנות דגים לכבוד שבת.
אכילת דגים בשבת לא הובאה ברמב"ם ובשולחן ערוך, האזכור הראשון של מנהג זה בספרות ההלכתית הוא בספר מגן אברהם שהביא מנהג זה דבריו הובאו בספרי האחרונים ונפסקו במשנה ברורה ובבן איש חי. אך גם הם סייגו זאת בשני תנאים: א. מי שהדגים אינם בריאים לו או שלא אוהב דגים לא חייב לאוכלם ב. אם מוכרי הדגים מעלים את המחיר בכוונה (לפי לפי הבאר היטב דווקא ביותר משליש מחיר ולפי הפרי מגדים והאליה רבה אפילו בפחות משליש) יש לאותה קהילה לתקן תקנה שאין לקנות דגים עד שיורד המחיר.
הרב משה הירץ כתב שאכילת דגים בשבת היא מצווה מהתורה, דעתו לא התקבלה וכל האחרונים נחלקו על דבריו.
טעמים רבים נוספים נאמרו בספרות הקבלית והמדרשית.
מקור > בחסידות

יש שאכלו את הדגים עם שאריות לחם מימות השבוע, יש שנהגו לאכול את עין הדג בדווקא, בחסידות צאנז נהוג לאכול דגים חמוצים, מנהג רווח בחסידות הוא לאכול את הדגים בידיים, מספר נימוקים ניתנו למנהג זה.
סוג הדגים

בעקבות בעיות הלכתיות הקשורות במלאכת בורר ומבשל, נהגו בקהילות רבות (בעיקר יוצאי קהילות אשכנז) לאכול בשבת דווקא געפילטע פיש או הרינג, אך אין חובה הלכתית דווקא באכילת דגים אלו.
בקרב יוצאי צפון אפריקה נהגו לאכול חריימה.
ראו גם

האוכל דג ביום דג ניצל מדג
לקריאה נוספת

בן מלך, שבת קודש, הרב לייב מינצברג, עמ' תקס"א - תקס"ג.
הערות שוליים

↑  רבי אברהם אליעזר הירשוביץ, אוצר כל מנהגי ישרון, סימן נו
↑  שבת קיט עמוד ב'
↑  בשם רבי אברהם ברוכים הלוי, תיקוני שבת תיקון יב.
↑  רמב ב
↑  שנה שנייה וירא יח
↑  הגהת בן המחבר בספר בית הלל, יורה דעה, ריח א
↑  החיד"א, מחזיק ברכה, רמב; הרב שניאור זלמן מלאדי, שולחן ערוך הרב סימן רמב קונטרס אחרון ס"ק ד.
↑  ראו, רבי צבי אלימלך שפירא, בני יששכר  חלק א, מאמר ג אות ט"ז; מספר טעמים בספר הרב אברהם יצחק שפרלינג, טעמי המנהגים, שבת, אות שו והלאה; רבי יוסף חיים מבגדאד, בן יהוידע  חלק ה, סנהדרין קח.; רבי יוסף פצנובסקי, פרדס יוסף ויקרא, שמיני יא ט; רבי יוסף הכהן שוורץ, ויצבור יוסף, סימן לד; רבי יהודה וול מברזן, אמרי יהודה, פרשת שלח פג.; הרב יצחק ליפיץ, ספר מטעמים, מערכת ד' אות ב; רבי משה מפרמישלא, מטה משה, ירושלים תשל"ח; עיני העדה לח"ב דף סז; רבי יוסף חיים מבגדאד, בן איש חי, שנה שנייה וירא יח; רבי אברהם כלפון, חיי אברהם רלא; ר' אשר ישעיה הורוויץ, מעדני מלך; בכל אחד מן הספרים הובא טעם אחד, אסופה ראו בספרו של הרב יוסף רפול, חדות השבת, שבת סימן יג עמ' ריט-רלה
↑  5 דברים שאולי לא ידעת על שימוש במזלג ● "היו צדיקים שהקפידו שלא לאכול במזלג", באתר דרשו, ‏4 במאי 2018
| סדר השבת |
| --- | --- | --- |
| ערב שבת | מנחה לערב שבת • תוספת שבת • הדלקת נרות |  |
| ליל שבת | קבלת שבת • תפילת ערבית של שבת • קידוש • סעודת ליל שבת |  |
| יום השבת | תפילת שחרית של שבת • תפילת מוסף של שבת • סעודת יום שבת • דרשת השבת • תפילת מנחה של שבת • סעודה שלישית |  |
| מוצאי שבת | תפילת ערבית למוצאי שבת • הבדלה • מלווה מלכה |  |
פורטל שבת ומועדי ישראל
פאזל בובל (סדרת משחקים)

| --- | --- |

 כללי
 תאריך הוצאה:  1994 
 סוגה:  משחק חשיבה ממוחשב
 פיתוח:  טאיטו 
 הוצאה לאור:  טאיטו 
 ארץ מקור:  יפן 
 סדרה:  Puzzle Bobble 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ', Neo Geo, סגה גיים גיר, iOS, Super Nintendo Entertainment System, 3DO, N-Gage, Microsoft Windows 
 
צילום מסך של המשחק
פאזל בובל (ביפנית: パズル, במערב משווק בעיקר בשם Bust-a-Move), היא סדרת משחקי וידאו שפותחה על ידי חברת טאיטו היפנית. המשחק הראשון בסדרה יצא לשווקים בשנת 1994 למכונות הארקייד.
במהלך המשחק, על השחקן לכוון ולירות בועות בצבעים שונים לעבר חלקו העליון של המסך. כאשר לפחות שלוש בועות באותו הצבע סמוכות זו, הן נעלמות, והבועות שנערמו מעליהן נופלות מעלה "קומה" אחת. המטרה היא למנוע מצבירת בועות רבות מדי בחלק התחתון של המסך. מעת לעת, מתווספת בחלק העליון של המסך שורת בועות. כמו כן, לשחקן יש זמן מוגבל לירות את הבועות שברשותו.
במשחק משולבים דמויותיהם של דרקונים ירוקים וכחולים ממשחק הפלטמפורה הפופולרי "באבל בובל".
סדרת המשחקים

סדרת משחקי פאזל בובל מורכבת מחמישה משחקים עיקריים שיצאו לאורך השנים לקונסולות המשחק השונות.
בארצות הברית, כל המשחקים בסדרה משווקים תחת השם "Bust-a-Move". באירופה, המשחק הראשון בסדרה שווק תחת השם "פאזל בובל".
סדרת המשחקים > משחקי הארקייד

1994 - פאזל בובל
1995 - פאזל בובל 2
1996 - פאזל בובל 3
1998 - פאזל בובל 4
1999 - סופר פאזל בובל
סדרת המשחקים > משחקי קונסולות המשחק

2001 - Super Bust-a-Move (שווק לפלייסטיישן 2)
2002 - Bust-a-Move Millennium (שווק ל-Game Boy Color)
2002 - Super Bust-A-Move 2 (שווק לפלייסטיישן 2)
2003 - Super Bust-a-Move All Stars (שווק לנינטנדו גיימקיוב)
2004 - Ultra Bust-a-Move (שווק ל-Xbox)
2006 - Bust-a-Move Ghost (שווק ל-PlayStation Portable)
2006 - Bust-a-Move Bash! (שווק ל-Wii)
2007 - Bust-a-Move DS (שווק לנינטנדו DS)
2009 - Puzzle Bobble Galaxy (שווק לנינטנדו DS)
2010 - Puzzle Bobble (שווק לאייפון)
2011 - New Puzzle Bobble (שווק לאייפון)
2011 - Puzzle Bobble Universe (שווק לנינטנדו 3DS)
ראו גם

באבל בובל
פארמוויל

| --- | --- |

 כללי
 תאריך הוצאה:  11 באוקטובר 2009 
 סוגה:  סימולציות ניהול ממוחשבות, משחק דפדפן
 פיתוח:  זינגה 
 הוצאה לאור:  זינגה 
 ארץ מקור:  ארצות הברית 
 שפות:  אנגלית 
 דרישות תוכנה
 מנוע משחק:  Flare3D 
 מצבי משחק:  משחק מחשב מרובה משתתפים 
 פלטפורמות:  אדובי פלאש, iOS 
 אתר רשמי
 
צילום מסך
פארמוויל (באנגלית: FarmVille) הוא משחק תפקידים ממוחשב המאפשר למנויי פייסבוק ובעזרת הורדה לסמארטפון לעסוק בחקלאות וירטואלית, ובין היתר לזרוע, לגדל ולקצור גידולים חקלאיים, ולגדל חיות משק בית. המשחק הושק ב-19 ביוני 2009 על ידי חברת זינגה ועד מהרה זכה לפופולריות רבה. נכון לאפריל 2010 יותר מ-83 מיליון חשבונות פייסבוק משחקים במשחק מדי חודש. במשך שנתיים היה זה המשחק הפופולרי ביותר בפייסבוק, אך בשנים שלאחר מכן ירד באופן עקבי בדירוג זה. במאי 2012 דורג במקום השביעי ברשימת המשחקים הפופולריים וב-2016 דורג במקום ה-110.
מהלך המשחק

עם הרישום למשחק מקבל השחקן חלקות חקלאיות. השחקן יכול לזרוע גידולים נוספים, לקצור את תוצרתם וכן הלאה. הגידולים החקלאיים מוכנים לניצול בתוך שעתיים עד ארבעה ימים, דבר הקובע גם את ערכם הכספי, ואם פרק זמן זה חלף, הם יקמלו ויהיה צורך לעבד את החלקה החקלאית מחדש.
עם התקדמותו של השחקן הוא צובר כסף, עמו הוא יכול לרכוש בשוק הווירטואלי של המשחק זרעים, עצים, בעלי חיים (שגם מהתוצרים שלהם אפשר להרוויח), מבנים, אדמה נוספת, כלי רכב חקלאיים ועוד. כמו כן, ניתן למכור את התוצרת החקלאית עבור כסף נוסף. חלק מהטובין הווירטואליים במשחק ניתנים לרכישה גם על ידי תשלום בכסף אמיתי, וכך מונע המנגנון הכלכלי שמאחורי המשחק - תשלומי מיקרו. ההתקדמות במשחק ומעבר השלבים בו מתאפשרים כאשר השחקן מגיע למספר נקודות שנקבע כתנאי למעבר שלב. הנקודות ניתנות כאשר מעבדים את החלקות, כאשר שותלים גידולים וכאשר מבצעים משימות בחוות השכנות.
המשחק כולל יסוד חברתי המתאים לפלטפורמה של פייסבוק, שכן לדמות הווירטואלית בפארמוויל מעגל חברים, וניתן לבצע משימות שונות תוך שיתוף פעולה ולסייע לחברים בחוותם. ניתן לשלוח במשחק מתנות ייחודיות לאנשים שאין לקנות בשוק כגון: עץ זית, סוס, ארנב, פרה, או עץ אבוקדו.
במסגרת שיווק האלבום Born This Way, של הזמרת ליידי גאגא, נפתחה חווה מיוחדת בשם "גאגאוויל", שבה יכלו משתמשים לשמוע שירים נבחרים מהאלבום טרם יציאתם הרשמית.
תרומות ועזרה לזולת

הפופולריות של המשחק, הובילה לשימוש בו למטרות צדקה למיניהן. לעיתים המשחק מציע צמח מסוים ומיוחד שניתן לקנות רק בכסף אמיתי, ושההכנסות מקנייתו, כולן או חלקן, ייתרמו למען מטרה זו או אחרת.
לדוגמה, בתחילת שנת 2010, מספר ימים לאחר רעידת האדמה הגדולה שהתרחשה בהאיטי באותה השנה, הוצע למכירה דגן מיוחד תמורת כסף אמיתי.
הערות שוליים

↑  http://www.facebook.com/FarmVille
| --- | --- |
בקרת זהויות :  GND: 7734494-7
הר אפרים

| --- | --- |
אין תמונה חופשית
 מידע כללי
 מיקום:  נחלת שבט אפרים
 רכס הרים:  הרי השומרון
 קואורדינטות:  31°56′31″N 35°13′23″E﻿ / ﻿31.941944444444°N 35.223055555556°E﻿ / 31.941944444444; 35.223055555556
  (למפת דרום השומרון מוגדלת) הר אפרים(למפת דרום השומרון רגילה) הר אפרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אפרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אפרים
 
הר אפרים הוא אזור הררי בנחלת שבט אפרים שמוזכר במקרא כמה פעמים. האזור חופף כנראה לכל הרי השומרון - הרי אפרים והרי מנשה, וקרוי כך משום ששבט יוסף מכונה אפרים בשל שבט אפרים הדומיננטי. הוא הכינוי המקראי למה שקרוי היום הרי השומרון. יש המביאים הוכחה מובהקת לכך שמדובר ברכס הרים ולא בהר בודד על פי האזכור במקרא "הר צמרים אשר בהר אפרים" (עליו עמד המלך אביה במלחמה מול עשרת השבטים), אך אין צורך בכך, מאחר שלפי המקרא הן שכם והן הרמה מצויות בהר אפרים, במרחק עשרות קילומטרים זו מזו.
בשנות הקמת המדינה כונו רמות מנשה הרי אפרים.
אזכורים בתנ"ך

הרכס מוזכר לראשונה בספר יהושע כמקום המתפרס הן על נחלת שבט אפרים והן בנחלת מנשה, מאחר שיהושע אומר לכל שבט יוסף: ”וַיֹּאמֶר אֲלֵיהֶם יְהוֹשֻׁעַ אִם עַם רַב אַתָּה עֲלֵה לְךָ הַיַּעְרָה וּבֵרֵאתָ לְךָ שָׁם בְּאֶרֶץ הַפְּרִזִּי וְהָרְפָאִים כִּי אָץ לְךָ הַר אֶפְרָיִם” (יהושע, י"ז, ט"ו).
על סמך הפסוק ביהושע:
”ויקדשו את קדש בגליל בהר נפתלי ואת שכם בהר אפרים ואת קרית ארבע היא חברון בהר יהודה” (יהושע, כ', ז')
עולה מהפסוק כי הר אפרים חופף לכל הרי השומרון, מאחר שעולה מהכתוב ששלושת חלקי ההר בארץ מובאים בפסוק, הרי הגליל - הר נפתלי, הרי השומרון - הר אפרים, הרי יהודה - הר יהודה.
על סמך ישיבת תולע בן פואה גם בהר אפרים – מוכח כי מדובר על רכס הרים רבים, שבהם גם "שמיר", מקום מושבו של תולע.
דבר בדברי הימים ב', י"ג, ד': "ויקם אביה מעל להר צמרים, אשר בהר אפרים ...": הר צמרים נמצא בהר אפרים, כלומר ברכס אפרים.
הגבול הצפוני של הר אפרים הוא עמק יזרעאל והעמקים שלידו.
הר אפרים מופיע גם בספר שופטים – סיפור דבורה הנביאה: ”ודבורה אישה נביאה אשת לפידות היא שפטה את ישראל בעת ההיא; והיא ישבה תחת-תמר דבורה בין הרמה ובין בית-אל בהר אפרים ויעלו עליה בני ישראל למשפט” (שופטים, פרק ד פסוק ד–ו).
מלחמת אביה מול עשרת השבטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בדברי הימים מסופר על מלחמת אביה מלך יהודה מול עשרת השבטים, אשר לפני ירידתו למלחמה עמד מעל הר צמרים ונשא נאום מול שבטי ישראל:
וַיָּקָם אֲבִיָּה מֵעַל לְהַר צְמָרַיִם אֲשֶׁר בְּהַר אֶפְרָיִם וַיֹּאמֶר שְׁמָעוּנִי יָרָבְעָם וְכָל יִשְׂרָאֵל. הֲלֹא לָכֶם לָדַעַת כִּי ה’ אֱלֹהֵי יִשְׂרָאֵל נָתַן מַמְלָכָה לְדָוִיד עַל יִשְׂרָאֵל לְעוֹלָם לוֹ וּלְבָנָיו בְּרִית מֶלַח.    וַיָּקָם יָרָבְעָם בֶּן נְבָט עֶבֶד שְׁלֹמֹה בֶן דָּוִיד וַיִּמְרֹד עַל אֲדֹנָיו. וַיִּקָּבְצוּ עָלָיו אֲנָשִׁים רֵקִים בְּנֵי בְלִיַּעַל וַיִּתְאַמְּצוּ עַל רְחַבְעָם בֶּן שְׁלֹמֹה וּרְחַבְעָם הָיָה נַעַר וְרַךְ לֵבָב וְלֹא הִתְחַזַּק לִפְנֵיהֶם. וְעַתָּה אַתֶּם אֹמְרִים לְהִתְחַזֵּק לִפְנֵי מַמְלֶכֶת ה’ בְּיַד בְּנֵי דָוִיד וְאַתֶּם הָמוֹן רָב וְעִמָּכֶם עֶגְלֵי זָהָב אֲשֶׁר עָשָׂה לָכֶם יָרָבְעָם לֵאלֹהִים. הֲלֹא הִדַּחְתֶּם אֶת כֹּהֲנֵי ה’ אֶת בְּנֵי אַהֲרֹן וְהַלְוִיִּם וַתַּעֲשׂוּ לָכֶם כֹּהֲנִים כְּעַמֵּי הָאֲרָצוֹת כָּל הַבָּא לְמַלֵּא יָדוֹ בְּפַר בֶּן בָּקָר וְאֵילִם שִׁבְעָה וְהָיָה כֹהֵן לְלֹא אֱלֹהִים.    וַאֲנַחְנוּ ה’ אֱלֹהֵינוּ וְלֹא עֲזַבְנֻהוּ וְכֹהֲנִים מְשָׁרְתִים לַה’ בְּנֵי אַהֲרֹן וְהַלְוִיִּם בַּמְלָאכֶת. וּמַקְטִרִים לַה’ עֹלוֹת בַּבֹּקֶר בַּבֹּקֶר וּבָעֶרֶב בָּעֶרֶב וּקְטֹרֶת סַמִּים וּמַעֲרֶכֶת לֶחֶם עַל הַשֻּׁלְחָן הַטָּהוֹר וּמְנוֹרַת הַזָּהָב וְנֵרֹתֶיהָ לְבָעֵר בָּעֶרֶב בָּעֶרֶב כִּי שֹׁמְרִים אֲנַחְנוּ אֶת מִשְׁמֶרֶת ה’ אֱלֹהֵינוּ וְאַתֶּם עֲזַבְתֶּם אֹתוֹ. וְהִנֵּה עִמָּנוּ בָרֹאשׁ הָאֱלֹהִים וְכֹהֲנָיו וַחֲצֹצְרוֹת הַתְּרוּעָה לְהָרִיעַ עֲלֵיכֶם בְּנֵי יִשְׂרָאֵל אַל תִּלָּחֲמוּ עִם ה’ אֱלֹהֵי אֲבֹתֵיכֶם כִּי לֹא תַצְלִיחוּ
החוקר יהודה קיל מזהה את הר צמרים כ"ראס א-טחונה" שמצפון לאל-בירה.
גבריאל ברזילי טען כי הר אפרים יכול להתייחס גם לרכס בעבר הירדן, ולטענתו מעשה אהוד בן גרא ובריחתו להר אפרים היו מזרחה לעבר הירדן.
ערים ברכס

עם הערים בהר אפרים נמנית שכם, עיר בנחלת אפרים שהועברה אל בני לוי בין שאר ערי הלויים אשר חולקו להם במשכן שילה על פי הגורל (יהושע, כ"א, כ'–כ"א). גם העיר תמנת חרס, שבנחלת אפרים מצפון להר געש (מקום קבורת יהושע – שופטים, ב', ט'), מקומה בהר אפרים.
בהר אפרים נמצאים גם מקומות השייכים לגבול הצפוני של בנימין: בית-אל (שופטים, ד', ה', יהושע, י"ח, י"ג) והרמה (שופטים, ד', ה', מלכים א', ט"ו, י"ז).
אנשים מהר אפרים

אלקנה אביו של שמואל – לפי שמואל א, פרק א, פסוק 1
שבע בן בכרי אשר השתייך לשבט בנימין – לפי ספר שמואל ב', פרק כ', פסוק כ"א
הערות שוליים

↑  דעת מקרא שמואל א א
↑  דעת מקרא שמואל א פרק א
↑  יהושע כא כא "שכם בהר אפרים"
↑  שופטים ד ה
↑  דעת מקרא שופטים ד
↑  כפי שכתוב בפסוק הקודם
↑  "הר" במקרא הוא לעיתים הר בודד ולעיתים רכס הרים
↑  זיהוי האתרים על פי: יהודה אליצור ויהודה קיל, אטלס דעת מקרא, עמ' 251-250.
↑  Gabriel Barzilai, The Rebellion of Ehud ben-Gera and the Location of Mount Ephraim East of the Jordan River (Hebrew), The Giv'at Washinton Research Journal, 2019-01-01
המכונה המופלאה (סדרת משחקים)

|  כללי |
| --- | --- |
 תאריך הוצאה:  1992 
 סוגה:  משחק חשיבה ממוחשב
 פיתוח:  Sierra Entertainment 
 הוצאה לאור:  Sierra Entertainment 
 ארץ מקור:  ארצות הברית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  iOS, DOS, Microsoft Windows 
 
צילום מסך מהמשחק "המכונה המופלאה" 1
צילום מסך מהמשחק המכונה המופלאה 2
המכונה המופלאה (באנגלית: The Incredible Machine, ובראשי תיבות TIM) היא משחק מחשב מסוגת משחקי החשיבה מתוצרת חברת Sierra On-Line. החברה יצרה שש גרסאות של המשחק, שיצאו בין השנים 1993-2001. המשחק ממחיש עקרונות פיזיקליים כגון גלגלי שיניים, מכניקה פשוטה, אופטיקה ועוד.
מטרת השחקן היא להשתמש בכלים ומכשירים העומדים לרשותו על מנת לגרום לתגובת שרשרת שתביא לתוצאה רצויה. קיימות משימות בדרגת קושי העולה בהדרגה (בהן על השחקן לבצע משימה כלשהי באמצעות אוסף כלים מוגבל העומד לרשותו), וכן אפשרות ליצור מכונה באמצעות שימוש חופשי בכל הכלים.
דוגמה למשימה ופתרונה: על השחקן לגרום לחתול לנוע. הכלים שעומדים ברשותו הם כדור טניס, פנס, זכוכית מגדלת, תותח ודג באקווריום. עזיבת כדור הטניס מעל לפנס תגרום להדלקתו, כאשר הכדור יפול ויפעיל לחץ על מתג הפנס. את זכוכית המגדלת יש להציב בין הפנס לתותח. קרני האור יתרכזו וידליקו את פתיל התותח. הפגז שיפלט מהתותח יפגע באקווריום עם הדג והוא יישבר. החתול שיבחין כעת בדג המשוחרר יתקרב לעברו.
בגרסה השנייה של המשחק נוספו מכשירים נוספים ושופרה הגרפיקה. כמו כן, נוספו תכונות פיזיקליות שונות לאובייקטים במשחק. למשל, אפשר לבחור כדור מגומי, ולשנות את מצב האלסטיות שלו, את הצפיפות שלו, מסתו ומידת החיכוך שלו עם חומרים אחרים, והתנהגותו משתנה בהתאם. תוספת אחרת בגרסה השנייה היא האפשרות ללחוץ על כל אובייקט ולקרוא עליו בטרם השימוש בו.
בשתי הגרסאות של המשחק יש מספר רב של חידות. במשחק הראשון יש 87 חידות, המסודרות בשלבים, כאשר מתחילים מהקל ועם כל התקדמות בשלב ניתן להתקדם לשלב הבא, ואם לא מצליחים אפשר לדלג. במשחק השני מחולקות החידות לקטגוריות: משימות קלות, בינוניות, קשות וקשות מאוד.
בשתיים מגרסאות המשחק, (1993) Sid & Al's Incredible Toons ו- (The Incredible Toon Machine (1994, הומרה האנימציה הריאליסטית-כביכול באנימציה נוסח לוני טונס. הדמויות המרכזיות בו היו החתול אל והעכבר סיד. כמו כן, כמצופה מסרט מצויר, גם חפצים ומכשירים במשחק קיבלו חיים ונופך קומי. למרות זאת, הקונספט נשאר דומה - המטרה נותרה כשהייתה, והעקרונות המכניים (בניגוד לאנימציה) נותרו אמינים למדי.
המשחקים

The Incredible Machine (1992)
The Even More Incredible Machine (1992)
Sid & Al's Incredible Toons (1993)
The Incredible Toon Machine (1994)
The Incredible Machine 2 (1994)
The Incredible Machine 3 (1995)
Return of the Incredible Machine: Contraptions (2000)
The Incredible Machine: Even More Contraptions (2001)
ראו גם

מכונת רוב גולדברג
חוקת מקסיקו

| --- | --- |


 פרטי החוק
 מדינה:  מקסיקו מקסיקו
 סוג:  חוקה
 תאריך חקיקה:  5 בפברואר 1917
 שטחים שעליהם חל החוק:  מקסיקו 
 רקע לחקיקה:  המהפכה המקסיקנית
 
חוקת מקסיקו (בספרדית: Constitución Política de los Estados Unidos Mexicanos) היא מסמך יסוד בעל משמעות רבה למערכת המשפטית והפוליטית של מקסיקו. החוקה של מקסיקו, הידועה כחוקת 1917, היא אחת מהחוקות הראשונות בעולם שהכילו עקרונות סוציאליים, ותיארה את זכויות האדם במובן רחב יותר. היא נחקקה על רקע המהפכה המקסיקנית, שבמהלכה פעלו מגוון קבוצות שמרדו במשטר הפיאודלי ובמוסדות הממשלתיים של התקופה הקולוניאלית והפוסט-קולוניאלית.
היסטוריה

החוקה המקסיקנית היא מסמך יסוד בעל משמעות רבה למערכת המשפטית והפוליטית של מקסיקו. החוקה של מקסיקו, הידועה כחוקת 1917, היא אחת מהחוקות הראשונות בעולם שהכילו עקרונות סוציאליים, ותיארה את זכויות האדם במובן רחב יותר. היא נחקקה על רקע המהפכה המקסיקנית, שבמהלכה פעלו מגוון קבוצות שמרדו במשטר הפיאודלי ובמוסדות הממשלתיים של התקופה הקולוניאלית והפוסט-קולוניאלית.
היסטוריה > החוקה הראשונה של מקסיקו (1824)

החוקה הראשונה של מקסיקו נחקקה ב-1824, לאחר קבלת עצמאות מקסיקו מספרד ב-1821. החוקה הזו הייתה חוקה פדרלית, שהתבססה על עקרונות הרפובליקה האמריקאית ודגלה בהקמת מערכת פדרלית של ממשל. היא הקימה את הרפובליקה המקסיקנית ואימצה את רעיונות הדמוקרטיה הליברלית, אך לא הצליחה להבטיח יציבות פוליטית לאור המשברים הפוליטיים והצבאיים של המאה ה-19.
היסטוריה > החוקה של 1857

החוקה של 1857, שהתקבלה לאחר המהפכה הרפורמיסטית, הייתה ניסיון נוסף לארגן את מבנה השלטון במדינה. החוקה הזו כללה עקרונות ליברליים ויותר חופשיים, עם דגש על זכויות פרטיות וזכויות האדם, אך היא לא הצליחה להבטיח יציבות פוליטית, ובסופו של דבר הייתה עילה למלחמת האזרחים המקסיקנית (המלחמה בין ליברלים לשמרנים).
היסטוריה > החוקה של 1917

החוקה הנוכחית של מקסיקו היא חוקת 1917, שנחקקה ב-5 בפברואר 1917, במהלך המהפכה המקסיקנית. החוקה הזו היוותה סיום לתהליך ארוך של מאבקים פוליטיים, כלכליים וחברתיים, והיא כללה חידוש מהותי במבנה השלטוני של המדינה, לצד הכנסת עקרונות סוציאליים וחקיקתיים ששימשו מודל למדינות אחרות.
המהפכה המקסיקנית, שהחלה ב-1910, הייתה מאבק רחב שהחל כמרד נגד הדיקטטורה של פורפיריו דיאס, וכולל מאבקים בין פועלים, איכרים, וצבא. החוקה החדשה שימשה גם כתגובה לבעיות החברתיות והכלכליות של מקסיקו, ושילבה עקרונות של זכויות עובדים, חינוך, שוויון מגדרי ועוד.
מבנה החוקה

החוקה המקסיקנית של 1917 מורכבת מ-9 פרקים עיקריים ו-2 סדרי מעבר. להלן פירוט קצר על כל אחד מהם:
הפרק הראשון – הגדרה כללית של המדינה המקסיקנית, עקרונות הרפובליקה, והזכויות הבסיסיות של אזרחי המדינה, כולל הזכות לחיים, לחופש ולביטחון.
הפרק השני – מדבר על מערכת המדינה הפדרלית ומבנה הפדרציה.
הפרק השלישי – מתאר את המבנה החינוכי במדינה ומחייב את המדינה לספק חינוך חינם ובלתי-מפלה לכל אזרח.
הפרק הרביעי – זכויות האדם, חירויות האזרח ועניינים סוציאליים כמו בריאות, עבודה, ושוויון.
הפרק החמישי – חוקים כלכליים, כולל בעלות על קרקעות, סדרי המיסים וההשקעות.
הפרק השישי – הסדרת תהליך הבחירות והתפקידים השונים של המוסדות השלטוניים.
הפרק השביעי – זכות העבודה, כולל חוקים לפיתוח תנאי עבודה הוגנים ושכר מינימום.
הפרק השמיני – סנקציות עבור פעולות פליליות, וההגנה על המדינה.
הפרק התשיעי – זכויות האזרח בקשר עם חופש ההתאגדות וההפגנות.
פרק ראשון זכויות האדם והאחריות החברתית

פרק זה הוא לב החוקה המקסיקנית, ומסדיר את זכויות האדם והחובות החברתיות. הסעיפים בפרק זה מהווים את הבסיס לזכויות האזרח במקסיקו.
סעיף 1: הסעיף הראשון קובע כי כל אדם במקסיקו נהנה משוויון בפני החוק, ללא הבחנה על בסיס גזע, מגדר, מוצא אתני, דת, או כל אפליה אחרת. החוקה המקסיקנית מבטיחה את זכויות האדם בכל תחום, ולא משנה אם האדם הוא אזרח מקסיקני או זר.
סעיף 2: הסעיף השני קובע את הכבוד לקבוצות אתניות, ומגן על זכויותיהם של ילידים ומיעוטים במקסיקו, ומבקש להבטיח להם זכויות תרבותיות, חינוכיות, וכלכליות.
סעיף 3: קובע את זכות לכל אזרח במקסיקו לחינוך, שמטרתו להקנות ערכים של כבוד, סולידריות ושוויון. החוקה דורשת שמערכת החינוך תיתן דגש על חינוך אזרחי ודמוקרטי.
סעיפים 4–29: סעיפים אלו עוסקים בזכויות האדם השונות, כולל זכות החיים, זכות לחופש דת, חופש ביטוי, חופש ההתאגדות, הזכות לבחירות חופשיות, זכויות עובדים, וזכויות בסיסיות נוספות.
פרק שני: ארגון המדינה

פרק זה מתאר את מבנה המדינה ומסביר את כללי האזרחות, הארגון הפדרלי, ותחום השיפוט של המוסדות השלטוניים.
סעיף 30: הסעיף מתאר את המאפיינים של אזרחי מקסיקו. כל אדם שנולד במקסיקו או שיש לו הורים מקסיקניים נחשב לאזרח מקסיקני. גם אדם שמקבל את האזרחות במקסיקו יכול להיות אזרח.
סעיף 39: הסעיף הזה מציין שהריבונות נמצאת בידי העם, וזהו עקרון מרכזי בדמוקרטיה המקסיקנית. העם יכול לשנות את השלטון באמצעות פרוצדורות דמוקרטיות, כגון בחירות חופשיות.
סעיף 40: החוקה המקסיקנית מבטיחה את הפדרליזם במדינה, כלומר, שמדינות מקסיקו (המכונות "המדינות הפדרליות") שומרות על זכויות שיפוטיות ומנהליות עצמאיות, אך הן כפופות לחוקי המדינה הפדרלית.
סעיף 41: הסעיף קובע את כללי הבחירות והמשטר הדמוקרטי במדינה. כל בחירות במקסיקו חייבות להתנהל על פי עקרונות של חופש, שוויון, סודיות והוגנות.
פרק שני: ארגון המדינה > הרשות המחוקקת

הכולל את סעיפים 50–79. הפרק הזה עוסק במבנה ובסמכויות של הרשות המחוקקת, שהיא הקונגרס של מקסיקו (Congreso de la Unión). זהו גוף דו-בתי: הקמרה דה דיפוטדוס (הבית התחתון) והסנאט (הבית העליון).
החוקה המקסיקנית קובעת כי הרשות המחוקקת תהיה דו-ביתית, כלומר תכלול שני בתי מחוקקים: הבית התחתון והבית העליון. הקונגרס של מקסיקו אחראי בעיקר לחקיקה, פיקוח על פעולתה של הרשות המבצעת, ולאישור מדיניות מסוימת כמו תקציב המדינה.
פרק שני: ארגון המדינה > הרשות המחוקקת > הבית התחתון – הקמרה דה דיפוטדוס (Cámara de Diputados)

הרכב : הבית התחתון כולל 500 חברים (הדיפוטדוס), שמחולקים לשניים:
300 חברים נבחרים על פי רוב אזורי, כלומר כל מחוז במדינה בוחר את נציגו.
200 חברים נוספים נבחרים באמצעות ייצוג יחסית (Proporcional Representation), כלומר באופן שיבטיח ייצוג למפלגות השונות במדינה בהתאם לפופולריותן.
תפקידים :
חקיקת חוקים, כולל חוקים שמפנים את התקציב הציבורי.
ניהול דיונים על סוגיות כלכליות, חברתיות ופוליטיות.
פיקוח על פעולתה של הרשות המבצעת באמצעות חקיקה ופיקוח שוטף.
אישור מועמדים לתפקידים בכירים (כגון שרים ושופטים).
בחירות: חברי הקמרה דה דיפוטדוס נבחרים אחת ל-3 שנים.
פרק שני: ארגון המדינה > הרשות המחוקקת > הבית העליון – הסנאט (Senado)

הרכב : הסנאט מורכב מ-128 חברים:
64 חברים נבחרים על פי רוב אזורי, כלומר כל מדינה מקסיקנית בוחרת שני נציגים.
32 חברים נבחרים בשיטת ייצוג יחסית.
32 חברים נוספים נבחרים דרך מערכת שהיא סינתזה של ייצוג אזורי ויחסי.
תפקידים :
אישור חוקים שמועברים מהקמרה דה דיפוטדוס.
פיקוח על פעולתה של הרשות המבצעת, כולל מינוי בכירים, כולל שופטים לבית המשפט העליון.
הסנאט מאשר הסכמים בין-לאומיים והסכמים מדיניים.
שמירה על זכויות האדם והסביבה.
זכויות של המיעוטים והקהילות המקומיות.
בחירות: הסנאט בוחר לתקופה של 6 שנים.
פרק שני: ארגון המדינה > הרשות המבצעת

סעיפים 80–93 מגדירים את תפקידי הרשות המבצעת, שנשלטת על ידי הנשיא של מקסיקו. הרשות המבצעת היא הרשות שמבצעת את החוקים, מנהלת את המדיניות הכלכלית, החברתית והחוקית של המדינה, וממונה על ניהול השלטון. הנשיא הוא ראש המדינה וראש הממשלה, ומבצע את פעולתו על פי החוקה והמוסדות השלטוניים של המדינה.
פרק שני: ארגון המדינה > הרשות המבצעת > הנשיא – תפקידים וסמכויות

התפקיד החשוב ביותר במערכת הפוליטית של מקסיקו.
נבחר לתקופה של 6 שנים (ללא אפשרות להיבחר מחדש) ומחזיק בסמכויות נרחבות.
אחראי לקבוע את מדיניות החוץ של המדינה, לקבוע את מדיניות הכלכלה ולהוביל את מאבקי המדינה בתחום החברתי.
כל חוק שנחקק על ידי הקונגרס עובר לאישור הנשיא. הנשיא יכול להטיל וטו על חוקים מסוימים.
המפקד העליון של הכוחות המזוינים וממנה את הגנרלים.
קובע את התקציב השנתי של המדינה, ומחליט כיצד לחלק את התקציבים השונים בין הגורמים הציבוריים.
מייצג את המדינה בזירה הבין-לאומית ומקיים קשרים דיפלומטיים עם מדינות אחרות.
ממנה את הפקידים של משרדי הממשלה, כולל משרדי הכלכלה, החינוך, הביטחון, הבריאות, ועוד.
ממנה את השרים בממשלה, אשר מפקחים על המשרדים השונים ומיישמים את מדיניות הנשיא.
פרק שני: ארגון המדינה > הרשות השופטת

הרשות השופטת של מקסיקו, כפי שהיא מוצגת בחוקה המקסיקנית של 1917, ממלאת תפקיד מרכזי בשמירה על שלטון החוק, זכויות האדם, והאיזון הדמוקרטי במדינה. החוקה המקסיקנית מעניקה לרשות השופטת את הסמכות לפסוק ולפרש חוקים, להבטיח את יישומם הנכון, ולפקח על פעולתה של הרשות המבצעת. זהו גוף נפרד לחלוטין מהרשויות המחוקקת והמנהלית, עם מנגנון של איזונים ובלמים שנועד למנוע את ריכוז הכוח בידיים אחת.
פרק שני: ארגון המדינה > הרשות השופטת > עצמאות הרשות השופטת

החוקה המקסיקנית קובעת את העצמאות של הרשות השופטת, שהיא אחד העקרונות המרכזיים במערכת השלטון במקסיקו. בתי המשפט אינם כפופים להוראות הרשות המבצעת או המחוקקת, והם פועלים אך ורק על פי החוק והחוקה.
סעיף 94 של החוקה קובע כי בית המשפט העליון של מקסיקו יהיה הגוף השיפוטי העליון במדינה, והוא יהיה אחראי להבטיח שהחוקים במדינה עומדים בקנה אחד עם החוקה.
הרשות השופטת ממונה על ידי שופטים עצמאיים, שאינם כפופים למערכת פוליטית או כלכלית חיצונית, וזהו עקרון חיוני לשמירה על זכויות האדם וההגנה על זכויות המיעוט במדינה.
פרק שני: ארגון המדינה > הרשות השופטת > ההרכב של מערכת השפיטה

החוקה המקסיקנית מגדירה את הרכב המערכת המשפטית, ומייחסת לתפקידים השונים שופטים ותפקידים נלווים במערכת המשפט.